Fredag anholdt politiet en 16-årig dreng fra Aalborg. Politiet mener, han står bag et voldtægtsforsøg mod en 24-årig kvinde i Golfparken i Aalborg for en måned siden. Her blev kvinden bl.a. udsat for kvælertag og trusler om at slå hende ihjel. - Det er kvinden selv, der har genkendt drengen og henvendt sig til politiet. I går anholdt vi ham hjemme på bopælen, siger vagtchef Aage Pedersen til TV2/Nord. Drengen nægter sig skyldig og bliv lørdag fremstillet i et lukket grundlovsforhør. Her blev han varetægtsfængslet i tre uger. Fængslingen blev kæret på stedet og bliver behandlet på mandag.

Opsummering:
Lørdag blev en 16-årig dreng fra Aalborg varetægtsfængslet i tre uger. Politiet mener han står bag brutalt voldtægstforsøg i Golfparken i Aalborg.